**Lietošanas instrukcija: informācija lietotājam**

**Lugola RFF 10 mg/g šķīdums lietošanai mutes dobumā**

*Iodum*

**Pirms šo zāļu lietošanas uzmanīgi izlasiet visu instrukciju, jo tā satur Jums svarīgu informāciju.**

Vienmēr lietojiet šīs zāles tieši tā, kā aprakstīts šajā instrukcijā, vai arī tā, kā to noteicis ārsts vai farmaceits.

- Saglabājiet šo instrukciju! Iespējams, ka vēlāk to vajadzēs pārlasīt.

- Ja Jums nepieciešama papildus informācija vai padoms, vaicājiet farmaceitam.

- Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Skatīt 4. punktu.

- Ja pēc 14 dienām nejūtaties labāk vai jūtaties sliktāk, Jums jākonsultējas ar ārstu.

**Šajā instrukcijā varat uzzināt:**

1. Kas ir Lugola šķīdums un kādam nolūkam tās lieto

2. Kas Jums jāzina pirms Lugola šķīduma lietošanas

3. Kā lietot Lugola šķīdumu

4. Iespējamās blakusparādības

5 Kā uzglabāt Lugola šķīdumu

6. Iepakojuma saturs un cita informācija

**1. Kas ir Lugola šķīdums un kādam nolūkam tās lieto**

Lugola šķīdumam piemīt dezinficējošas un antiseptiskas īpašības, ko nodrošina tās sastāvā esošais jods, kam piemīt izteiktas antibakteriālas, sporas iznīcinošas, pretsēnīšu un pretvīrusu īpašības.

Lugola šķīdumu lieto mutes dobumā. Tās ir paredzētas kā palīglīdzeklis pie žāvas, mandeļu, rīkles gala un balsenes iekaisumiem.

**2. Kas Jums jāzina pirms Lugola šķīduma lietošanas**

**Nelietojiet Lugola šķīdumu šādos gadījumos:**

- ja Jums ir alerģija pret jodu vai kādu citu (6. punktā minēto) šo zāļu sastāvdaļu;

- ja Jums ir vairogdziedzera slimības;

- bērniem līdz 12 gadu vecumam;

- ja esat grūtniece vai barojat bērnu ar krūti.

**Brīdinājumi un piesardzība lietošanā**

Pirms zāļu lietošanas konsultējieties ar ārstu, farmaceitu vai medmāsu.

Ja pēc 14 dienām nejūtaties labāk vai jūtaties sliktāk, Jums jākonsultējas ar ārstu.

Lugola šķīduma lietošanas laikā izmainās vairogdziedzera hormonu laboratoriskie rādītāji.

Jāizvairās no zāļu nejaušas iekļūšanas plaušās, jo sastāvā esošais glicerīns rada lipoīdo pneimoniju.

**Citas zāles un Lugola RFF 10 mg/g šķīdums lietošanai mutes dobumā**

Pastāstiet ārstam vai farmaceitam par visām zālēm, kuras lietojat pēdējā laikā, esat lietojis vai varētu lietot.

Lugola šķīdums ir ķīmiski nesaderīgs ar amonjaku, sārmiem, sārmzemju metālu karbonātiem, hlorālhidrātu, fenolu, nātrija tiosulfātu, dzīvsudraba un svina šķīstošiem sāļiem, tanīnu, cieti, terpentīneļļu un lielāko daļu ēterisko eļļu.

**Lugola RFF 10 mg/g šķīdums lietošanai mutes dobumā lietošana kopā ar uzturu, dzērienu un alkoholu**

Lugola šķīduma lietošanas efektivitāti uzturs neietekmē.

**Grūtniecība un barošana ar krūti**

Nav pierādīts zāļu lietošanas drošums grūtniecības un bērna barošanas ar krūti periodā, tādēļ grūtniecēm un sievietēm, kas baro bērnu ar krūti, to nedrīkst lietot.

**Transportlīdzekļu vadīšana un mehānismu apkalpošana**

Lugola šķīdums neietekmē transportlīdzekļu vadīšanu un mehānismu apkalpošanu.

**3. Kā lietot Lugola šķīdumu**

Vienmēr lietojiet šīs zāles tieši tā, kā aprakstīts šajā instrukcijā vai kā ārsts vai farmaceits Jums teicis. Neskaidrību gadījumā vaicājiet ārstam vai farmaceitam.

Zāles lieto ieziešanai mutes dobumā.

*Pusaudži no 12 gadu vecuma, pieaugušie un gados vecāki cilvēki*

Ieteicamai reizes devai šķīdumā samitriniet jodkociņu vai kosmētikas kociņu. Ar to apziediet iekaisušās vietas: žāvu, mandeles, rīkles galu. Šo procedūru atkārtojiet 2-4 reizes dienā.

Ja pēc 14 dienām nejūtaties labāk vai jūtaties sliktāk, Jums jākonsultējas ar ārstu.

**Lietošana bērniem un pusaudžiem**

Šīs zāles nedrīkst lietot bērniem līdz 12 gadu vecumam, jo nav pietiekamas informācijas par lietošanas drošumu.

**Ja esat lietojis Lugola šķīdumu vairāk nekā noteikts**

Lietojot mutes dobumā kā norādīts, pārdozēšana praktiski nav iespējama.

**Ja esat aizmirsis lietot Lugola šķīdumu**

Nelietojiet dubultu devu, lai aizvietotu aizmirsto devu.

**Ja Jūs pārtraucat lietot Lugola šķīdumu**

Lugola šķīdums ir tikai palīglīdzeklis iekaisumu ārstēšanai, tas nav paredzēts ilgstošai lietošanai.

Ja Jums ir kādi jautājumi par šo zāļu lietošanu, jautājiet ārstam vai farmaceitam.

**4. Iespējamās blakusparādības**

Tāpat kā visas zāles, Lugola šķīdums var izraisīt blakusparādības, kaut arī ne visiem tās izpaužas.

*Reti*:

* iespējamas alerģiskas reakcijas;
* Ja nejauši šķīdums tiek ieelpots plaušās, iespējams plaušu audu iekaisums.

Ziņošana par blakusparādībām

Ja Jums rodas jebkādas blakusparādības, konsultējieties ar ārstu, vai farmaceitu vai medmāsu. Tas attiecas arī uz iespējamām blakusparādībām, kas nav minētas šajā instrukcijā. Jūs varat ziņot par blakusparādībām arī tieši Zāļu valsts aģentūrai, Jersikas ielā 15, Rīgā, LV‑1003. Tālr.: +371 67078400; Fakss: +371 67078428. Tīmekļa vietne: www.zva.gov.lv.

Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

**5. Kā uzglabāt Lugola šķīdumu**

Uzglabāt oriģinālā iepakojumā.

Uzglabāt temperatūrā līdz 25°C.

Uzglabāt bērniem neredzamā un nepieejamā vietā.

Nelietot šīs zāles pēc derīguma termiņa beigām, kas norādīts uz iepakojuma pēc „Derīgs līdz”.

Derīguma termiņš attiecas uz norādītā mēneša pēdējo dienu.

Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

**6. Iepakojuma saturs un cita informācija**

**Ko Lugola šķīdums satur**

Aktīvā viela: 1 g šķīduma satur 10 mg joda.

Citas sastāvdaļas: kālija jodīds, glicerīns, attīrīts ūdens.

**Lugola šķīduma ārējais izskats un iepakojums**

Lugola šķīdums ir dzidrs, sarkanbrūns sīrupveidīgs šķidrums ar joda smaržu.

Pa 25 g tumša stikla pudelītē, kas aizvākota ar uzskrūvējamu plastmasas vāciņu.

Pudelītei uzlīmēta etiķete.

Pudelīte ar pievienoto lietošanas instrukciju iepakota kartona kastītē.

**Reģistrācijas apliecības īpašnieks un ražotājs**

A/S “Rīgas farmaceitiskā fabrika”

Ozolu iela 10, Rīga, LV-1005, Latvija

Telefons: 67355550, 67355551

Fakss: 67355551

E‑pasts: rff@rff.lv

**Šī lietošanas instrukcija pēdējo reizi pārskatīta:** 04/2017